Pühapäev, 18. novembril kell 12 avavad uisukooli õpilased ja abilinnapea Deniss Boroditš Harju tänava uisuplatsi teise hooaja, teatab Tallinna pressiteenistus.
Abilinnapea Deniss Boroditši sõnul on tallinlased eelmisel aastal Harju tänava haljasalale rajatud uisuplatsi omaks võtnud ja ootavad kannatamatult liuvälja avamist. „HK Hall alustas liuvälja rajamist oktoobri lõpus ja kogu ehitusperioodi käigus käidi küsimas, millal liuväli valmis saab,‿ rääkis Boroditš. „Viimaste päevade külmad on võimaldanud tehisjääga liuvälja jääkihi piisava paksuseni kasvatada ja alates pühapäevast ootame kõiki uisuhuvilisi vanalinna esimesi talverõõme nautima,‿ lisas Boroditš.
Linnakodanikud pääsevad jääle kohe peale uisuhooaja pidulikku avamist ja uisukooli õpilaste esinemist, orienteeruvalt kell 13.00.
Tehisjääga liuväli Harju jääb avatuks kuni märtsi lõpuni ja töötab iga ilmaga. Eelmisel hooajal oli jääväljak avatud 87 päeva (22.12.2006-18.03.2007). Sel perioodil käis uisutamas 28 000 inimest.
Loe lähemalt www.uisuplats.ee